
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ASMENINIO ASISTENTO PASLAUGOS ORGANIZAVIMO
ŠAKIŲ RAJONO SAVIVALDYBĖJE

2019 m. spalio    d. Nr. AT
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu, rajono savivaldybės mero 2019 m. rugsėjo 24 d. potvarkio Nr. MAK-122 „Dėl kasmetinių atostogų suteikimo Dainiui Grincevičiui“ 2 punktu, Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“, Asmeninio asistento paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. lapkričio 23 d. įsakymu Nr. A1-657 „Dėl Asmeninio asistento paslaugų organizavimo ir teikimo tvarkos aprašo patvirtinimo“: 
1. PaveduŠakių rajono savivaldybės administracijos seniūnijų socialinio darbo organizatorėms bei Kidulių ir Griškabūdžio seniūnijų išmokų specialistėms priimti prašymus iš asmenų ir (ar) asmenų atstovų Asmeninio asistento paslaugoms gauti, pildyti Asmeninio asistento paslaugų poreikio vertinimo klausimyną ir įvertinti Asmeninio asistento paslaugų poreikį. 
2. Į g a l i o j u  Socialinės paramos skyriaus vedėją priimti ir pasirašyti sprendimus dokumentų valdymo sistemoje dėl Asmeninio asistento paslaugų skyrimo / neskyrimo / nutraukimo / sustabdymo / atnaujinimo.
3. S k i r i u Editą Macevičiūtę-Orentienę, Socialinės paramos skyriaus vyresniąją specialistę, atsakinga už Asmeninio asistento paslaugų sprendimų parengimą, asmenų ir (ar) asmenų atstovų informavimą pageidaujančius gauti Asmeninio asistento paslaugas, apie priimtus sprendimus, perduoti bylas paslaugas teikiančiai įstaigai.
4. T v i r t i n u:
4.1. Sprendimo dėl Asmeninio asistento paslaugų skyrimo / neskyrimo / nutraukimo / sustabdymo / atnaujinimo formą (pridedama);
4.2. Prašymo Asmeninio asistento paslaugoms gauti formą (pridedama);
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

